钦定古今图书集成/明伦汇编/闺媛典/第062卷 > 桑琼继妻程氏
## 钦定古今图书集成/明伦汇编/闺媛典/第062卷 > 桑琼继妻程氏

按《常熟县志》：“程氏名兰，字妙音，中书桑琼继妻明之
女。明就武职，携兰至京。琼由举人入国子监，以能书
选入内廷，掌书诰命。适丧偶，因娶兰，生子克孝。未期
琼病泄，岁馀，兰奉事不怠。琼既殁，兰祖洪怜兰少，令
改嫁。先以柩南归，兰哀痛几绝。一日媒来，洪命兰易
妆接之，兰以白布裹头，泣卧不出。洪怒，闭之一室，兰”
擗踊呕血，三日不食而死，年二十六。克孝九岁抱骨
归，与琼合葬。馀姚余中立为之传。